Ła densità de popolasion l'è na mixura del nùmaro dei abitanti de na determinata area . In senso pi esteso, ła densità de popolasion non se riferise soło ai esseri umani, ma ła pol esare usada con riferimento a popolasion de cualsiasi organismo vivente. Normalmente ła se misura in "abitanti par chiłometro quadrato". El vałore el se cata semplicemente dividendo el numaro dei abitanti de on determinato teritorio par la superficie del territorio stesso . El xe on dato indicà generalmente par łe çità, łe province, łe rejon, i Stati e e mondo intiero. Inte łe voxe sui Stati ła densità ła se riferise ae sołe tere emerse, mentre inte ł'Elenco de nasion par densità de popolasion ła se riferise a ła superficie totałe comprese łe acue interne.